Beromünster

**Möischter** (amtlech *Beromünster*) esch en Iiwonergmeind im Wahlchreis Soorsi im Kanton Lozärn, Schwiiz.

## Geografi
Möischter liid im obere Wynetau. Zue de Gmeind ghöred ou no Schwarzenbach (662 m.ü.M.) ond Gunzwil. Vo dr Gmeindsflechi send 71,1 % Landwirtschaftlechi Flechi, 21,5 % Waud, 7,2 % Sidligsflechi ond 0,2 % süschtigi Flechi. Nachbergmeinde vo Möischter send Eich, Ärmisee, Göiesee, Hetzchöuch, Höudisriede, Reckebach, Römerswiu, Schänke ond Sämpech im Kanton Lozärn ond Böiu ond Mänzike im Kanton Aargau.

## Gschicht
Möischter goht zrügg uf s Kollegiatstift, wo 1036 vo de Grafe vo Länzbrg gründet worde esch.

## Bevölkerig
Quälle: Bundesamt für Statistik 2005

Dr Uusländeraateil esch 2014 bi 11,4 % gläge.

## Religion
82,1 % vo de Iiwooner vo Möischter send im Johr 2000 römisch-katholisch gsii (Neudorf 80,4 %), 9,7 % evangelisch-reformiert (Neudorf 7,4 %).

Möischter isch de Setz vo de Schwiizer Salesianer vom Don Bosco.

## Politik
Bi de Nationaurootswahle 2015 hed s das Ergebnis ggää: BDP 1,2 %, CVP 29,8 %, FDP 26,4 %, GLP 3,6 %, GP 3,6 %, SP 5,6 %, SVP 24,5 %, Süschtigi 5,3 %.

Dr Gmeindspräsident vo Möischter esch dr Charly Freitag (Stand Februar 2016).

## Wirtschaft
Z Möischter send im Johr 2011 1,3 % arbetslos gsii.

## Sprooch ond Dialäkt
Bi dr Vouchszellig 2000 hend vo de 5861 Iiwohner 92,7 % Tüütsch aus Houptsprooch aaggää, 0,3 % Französisch, 0,7 % Italienisch ond 6,3 % anderi Sprooche.

Z Möischter redt me s hochalemannisch Lozärntütsch. Vo doo chont de Renward Brandstetter, en früene Sproochwösseschafter, wo sich met em Schwiizertüütsch, de Lozärner Kanzleisprooch, em Lozärner Theatergschecht ond de auschtronesische Sprooche abggää hed.

## Lüüt
* Franz Joseph Stalder (1757–1833), Chorherr und Pionier vo de Schwyzertüütsch-Forschig; hed z Möischter syn Läbesoobed verbroocht

## Bouwärch
* Chorherrestift St. Michael met Stiftschile, Stiftsbibliothek, Propstei, Kustorei
* Katholischi Chile St. Agatha met Beihuus
* Katholischi Chile St. Stephan
* Wallfahrtskapell Gormund
* Mooskapell
* Schützekapell Mariahilf
* Schloss Möischter (Heimetmuseum)
* Blosebärgturn

## Biuder

KGS 3637 Stiftskirche Beromünster 1.jpg|Stifstchile
20110114 Neudorf 001.jpg|Chile St. Agatha
B-Beromuenster-Kath-Kirche-St-Stephan.jpg|Chile St. Stephan
Blosenbergturm.jpg|Blosebärgturn
Kustorei Stift Beromünster 2008.jpg |Kustorei
Propstei Stift Beromünster 2008.jpg|Probstei


## Literatur
* Adolf Reinle: *Die Kunstdenkmäler des Kantons Luzern, Band IV: Das Amt Sursee.* (= *Kunstdenkmäler der Schweiz.* Band 35). Hrsg. von der Gesellschaft für Schweizerische Kunstgeschichte GSK. Bern 1956, ISBN 978-3-906131-23-8.
* Anton Dormann, Josef Wallimann: *Die Geschichte der Pfarrei St. Stephan Beromünster.* 1959
* Helene Büchler-Mattmann: *Das Stift Beromünster im Spätmittelalter.* 1976
* Peter Eggenberger: *Das Stift Beromünster.* 1986
* Gregor Egloff: *Herr in Münster: Die Herrschaft des Kollegiatsstiftes St. Michael in Beromünster in der Luzerner Landvogtei Michelsamt am Ende des Mittelalters und in der frühen Neuzeit (1420-1700).* Basel 2003 ISBN 3-7965-1918-0
* André Meyer: *Schweizerische Kunstführer* GSK, Band 660/670: *Stift und Stiftskirche St. Michael in Beromünster.* Bern 2000, ISBN 3-85782-669-X
* Fritz Glauser, J.J. Siegrist: *Die Luzerner Pfarreien und Landvogteien.* Luzern 1977
* Philipp Anton von Segesser: *Rechtsgeschichte von Stadt und Republik Luzern.* 4 Bde., Luzern 1850-58
* Anton Suter: *Beromünster einst und jetzt.* Beromünster 1986

## Weblink

* www.beromuenster.ch
* 
* 
* 

## Fuessnote